
Kasutusloa andmine (Kadastiku tn 25b ja 27)

1. ASJAOLUD JA MENETLUSE KÄIK
05.11.2021 ehitisregistri keskkonda laekus läbivaatamiseks Kadastiku tn 25b ja 27 kinnistule rajatud päikeseelektrijaamapargi kasutusloa taotlus nr 2111371/26746. Taotlusele on lisatud ehitusprojekt „Kadastiku 25b ja 27 päikeseparkide tööprojekt 520034P_TP_Kadastiku“, projekteerija OÜ Pro-Solar,  ning vajalik teostusdokumentatsioon (iga elektrijaama kohta elektripaigaldise kasutuselevõtule eelnev audit, teostusjoonised, vastavusdeklaratsioonid, ehituspäevikud, kaetud tööde aktid, seadistamisprotokollid, päikeseelektrijaamade hooldus- ja kasutusjuhend ning muud asjakohased dokumendid).

Kadastiku tn 25b (katastriüksuse tunnus 51106:001:0210) ja Kadastiku tn 27 (katastriüksuse tunnus 51106:001:0212) kinnistule on paigaldatud 23 (50kW) päikeseenergia elektrijaama, mis moodustavad ühe päikeseelektrijaamapargi. Sellele päikesepargile kuuluvad ka Kadastiku tn 25 ja 27 kinnistule rajatud ajutine piirdeaed ja elektrivõrguga ühendatud maakaabelliinid. 

Päikesepark on liidetud olemasoleva Kadastiku AJ-280 alajaamaga, mis asub Kadastiku tn 25b (katastriüksuse tunnus 51106:001:0210) kinnistul. 

Lõppenud ehitustööd on teostatud ja vastavad 02.09.2020 antud ehitusloale nr 2012271/27978 ja ehitusloa menetluse raames kooskõlastatud ehitusprojektile. Ehitusloa menetluse raames ehitustööd olid kooskõlastatud Narva Kadastiku tööstuspargi arendaja Ida-Virumaa Tööstusalade Arendus SA-ga.

Ehitusloa andmise raames Narva Linnavalitsus 02.09.2020 korraldusega nr 581-k otsustas jätta  algatamata Kadastiku tn 45 kinnistule päikeseelektrijaamade rajamise  keskkonnamõju hindamise.

08.11.2021  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2112371/20403, menetluse nr 281655 ning eelnõu suunatud ning Arhitektuuri- ja Linnaplaneerimise Ameti geodeesiaspetsialistile kooskõlastamiseks. Samas Ehitisregistri keskkonnas ehitusdokumentatsioon oli suunatud VKG Elektrivõrgud OÜ-le ja Ida-Virumaa Tööstusalade Arendus SA-le arvamuse avaldamiseks.

17.11.2021 ehitisregistri elektroonilises keskkonnas kõik kaasatud isikud hindasid Kadastiku tn 25b ja 27 kinnistule rajatud päikeseelektrijaamad  nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. 

Seega, ehitusseadustiku § 55 kohaselt Kadastiku tn 25b ja 27 kinnistule rajatud päikeseelektrijaamapargile kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 3 punkti 2 kohaselt kasutusloa kõrvaltingimusena võib eelkõige sätestada kasutusloa kehtivuse tähtaja seoses ajutise ehitise lammutamise tähtajaga, mis ei või olla pikem kui viis aastat kasutusloa andmisest.
2.3.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
	Väljastada Kadastiku tn 25b (katastriüksuse tunnus 51106:001:0210) ja Kadastiku tn 27 (katastriüksuse tunnus 51106:001:0212) kinnistule rajatud päikeseelektrijaamapargile kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

